Michele Piccirillo (arkeologo)

Michele PICCIRILLO (n. la 18-an de novembro 1944 en Casanova di Carinola (Caserta) - m. la 26-an de oktobro 2008 en Livorno) estis itala arkeologo kaj bibliisto, krom franciskana fratulo.

 Biografio 
Apenaŭ plenkreskula, Michele (Mikaelo) prove adheris al la franciskana ordeno kaj ekstudis en Romo kaj en Peruĝo, kaj deksesjaraĝante akceptis la proponon translokiĝi al la Sankta Lando (Transjordanio plus Israelio), kie li komencis kaj plenumis la novictempon inter la Minoraj Fratoj de la Custodia di Terra Santa Italelingve ĉar la oficiala lingvo de la internacia frataro “gardanta” la Sanktan Teron, estas la itala. Custodia = Gardado de la Sanktaj Lokoj vizitante liceon kaj kvinjaran kurson ĉe fakultato pri teologio en Jerusalemo. Li ligiĝis definitive al la ordeno kaj ordiniĝis sacerdoto en 1969.

Komplektiginte la priteologian formiĝon en Romaj Pontifikaj Ateneoj, frato Mikaelo specialiĝis pri arkeologio ĉe la fakultato pri Literaturo kaj Filozofio de la universitato de Romo.

En 1974 li revenis al Jerusalemo, kie ekaktivis kiel docento pri arkeologio ĉe Studium Biblicum Franciscanum kaj kiel arkeologo, kunlaborante kun sia kunfrato Bellarmino Bagatti. Li entreprenis la unuajn prifosajn kampanjojn  kaj samtempe estas elektita direktoro de la Arkeologia Muzeo de la Skurĝado en Jerusalemo Museo Archeologico  Arkeologa Muzeo.
morto-memoro pri Pastro Michele Piccirillo.html.

Lia aktiveco kiel arkeologo etendiĝis al diversaj Landoj de Mezoriento, kaj la unua iom elstara malkovro okazis en Jordanio sur la Monto Nebo en 1976, kiam, dum restaŭradaj laboroj en la “Sanktejo de Moseo”, kromaj elfosaĵoj almetis al la lumon la Kapelon de la Baptejo kaj ties altvalorajn mozaikaĵojn reirantajn al 6-a jarcento. <ref>{{Citaĵo el la reto |url=http://www.archart.it/asia/Giordania/Nebo/index.html |titolo=Nebo |alirdato=2012-01-11 |arkivurl=https://web.archive.org/web/20150315191151/http://www.archart.it/asia/Giordania/Nebo/index.html |arkivdato=2015-03-15 }}</ref>.

En 1978 Piccirillo partoprenis prifosaĵojn en Jordanio ĉe Jebel Mishnaqa, kaj en 1984 ĉe Nitl. En 1986 li iniciatis prifosadkampanjon en Umm al-Rasas kiun li indentigis kun la biblia urbo Mephaat, kie en la preĝejo de Sankta Paŭlo elfosis ankoraŭ bone kaj bele konservitajn mozaikojn kaj atestaĵojn pri la ĉeesto de kristanaj kaj islamaj loĝantaroj. Kaj, krome, aliaj paralelaj kampanjoj direktitaj de li, elmerĝigis arkeologian amplekson tiel vastan kaj gravan ke UNESCO ĝin enmetis en la liston, en 2004, de la Mondaj Heredaĵoj.

Kiel epigrafisto, Piccirillo analize esploris skribaĵojn grekajn, latinajn, arabajn kaj siriajn, trovitajn en mozaikoj aŭ moneroj aŭ aliaj manfaritaĵoj.

Multegaj estas liaj sciencaj publikigaĵoj, per eseoj kaj artikoloj sur fakaj revuoj, en kiuj li ilustras la arkeologiajn esplorojn direktitajn laŭlonge de 25 jaroj. Li kreis kaj organizis kaj subtenis kulturajn iniciatojn, kiel la “lernejojn de Mozaikoj” en Madaba kaj Jeriĥo, manifestante kaj inokulante respekton kaj kunlaboradon inter la diversaj kulturoj kaj religioj, en landoj ofte kuntrenitaj en militajn eventojn.

Estas sennombraj la oficoj de li okupitaj, inter kiuj:
 Konsilisto ĉe la Pontifika Komisiono por la kulturaj bonoj
 Membro de la Pontifika Roma Akademio de Arkeologio
 Membro de la Royal Asiatic Society de London
 Membro de la estrara komitato de la Association internationale pour l'étude de la mosaïque antique (AIEMA) de Parizo.

 Verkoj 
 Michele Piccirillo, Chiese e Mosaici della Giordania Settentrionale, 1981, Gerusalemme
 Michele Piccirillo, La Montagna del Nebo, 1986, Gerusalemme
 Michele Piccirillo, I Mosaici di Giordania, 1986, Roma
 Michele Piccirillo, Umm er-Rasas Mayfa’ah I. Gli scavi del complesso di Santo Stefano, 1993, Gerusalemme
 Michele Piccirillo, Umm al-Rasas, Mayfaath, 1994, Studium Biblicum Franciscanum, Gerusalemme
 Michele Piccirillo, La Carta Musiva di Madaba 1896-1996, 1995, Brescia
 Michele Piccirillo, Mount Nebo New Archaeological Excavations 1967–1997, 1998, Studium Biblicum Franciscanum, Gerusalemme
 Michele Piccirillo, Vangelo e Archeologia. Tracce cristiane in Palestina, 1998, Milano
 Michele Piccirillo, Il Viaggio del Giubileo. Alle radici della fede e della Chiesa, 2000, Edizioni Custodia di Terra Santa, Gerusalemme
 Michele Piccirillo, Franco Cardini, Renata Salvarani, Verso Gerusalemme. Pellegrini, santuari, crociati tra X e XV secolo, Gorle, Velar, 2000.
 Michele Piccirillo, Un uomo di pace. Padre Bellarmino Bagatti (1905-1996), 2001, Gorle
 Michele Piccirillo, Arabia Cristiana. Dalla fondazione della Provincia al Primo Periodo Islamico, 2002, Jaka Book
 Michele Piccirillo, La Nuova Gerusalemme. Artigianato palestinese al servizio dei Luoghi Santi, 2007, Edizioni Custodia di Terra Santa, Gerusalemme
 Michele Piccirillo, La Palestina cristiana I-VII secolo,'' 2008, Centro editoriale dehoniano (EDB), Bologna

 Referencoj 

 Vidu ankaŭ 
 Franco Cardini - Padre Piccirillo, l’archeologo francescano del monte Nebo

 Eksteraj ligiloj 


  Mesaĝo de la Presidento de la Itala Respubliko Carlo Azelio Ciampi al la Ĝenerala Direktoro de la Biblia Arkeologia Instituto de Monto Nebo, pastro Michele Piccirillo
  “Kultura Asocio “Prof. Patro Michele Piccirillo"
  {{✎ Padre Michele Piccirillo. Hanno scritto di lui…}}, accesso=26-03-2010

  Ĵurnalistaj remeroraĵoj pri la Arekilogo Piccirillo.
 accesso=27-03-2010
 Bibliografioj de Michele Piccirillo. 


Kategorio:Italaj arkeologoj